*Ezt mondta, és a földre köpött, sarat csinált a nyállal, és rákente a sarat a vakon született ember szemeire,* (Jn 9,6)

Mielőtt belebonyolódnánk a kérdések sokaságába, hogy miért így, miért pont ezt stb. keressünk egy másik nézőpontot. Először Jézus tesz valamit és – ahogy majd a folytatásból kiderül – utána következünk mi, emberek.

Tehát: először Isten cselekszik. A teremtés az Ő alkotása és Ő indított útra minden embert. A történetünkben Ő készít először sarat és keni az ember szemére és csak ezután kap az ember feladatot. De még ennél is többről van itt szó: Ő jött le a földre, Ő vállalta a keresztet, Ő a tökéletes áldozat. Isten,az Atya ezt a megoldást már a világ teremtése előtt elképzelte és az idő egy pontján végbe is ment. Miután Ő mindent elvégzett, akkor kerülök a képbe én, mint ember, akinek emellett még választási lehetőségem is van, elfogadom vagy elutasítom azt, amit Ő tett. Ha elfogadom, világosság lesz benne és körülöttem is. Elfogadhatom és világíthatok ma is! *Vadon Gyula*